 **РЕПУБЛИКА БЪЛГАРИЯ**

 Министерство на здравеопазването

 Регионална здравна инспекция – Благоевград

**(1088) ПРОЦЕДУРА ЗА ЗАЛИЧАВАНЕ ОТ РЕГИСТЪРА НА ЛИЦАТА, ПРАКТИКУВАЩИ НЕКОНВЕНЦИОНАЛНИ МЕТОДИ ЗА БЛАГОПРИЯТНО ВЪЗДЕЙСТВИЕ ВЪРХУ ИНДИВИДУАЛНОТО ЗДРАВЕ**

**І. Правно основание:**

Закон за здравето (ЗЗ).

Наредба № 7 от 1 март 2005 г. за изискванията към дейността на лицата, които упражняват неконвенционални методи (НКМ) за благоприятно въздействие върху индивидуалното здраве.

Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето.

**ІІ. Цел:**

Целта на настоящата процедура е да укаже реда и условията за заличаване на регистрацията на лица, практикуващи НКМ за благоприятно въздействие върху индивидуалното здраве.

**ІІI. Процедура по извършване на административната услуга:**

 **Заявител:**

Право да заяви заличаването на регистрация има регистрираното лице или упълномощени от него лица (наследници, попечители).

 Съгласно чл. 172, ал. 1 от Закона за здравето, регистрацията на лице, практикуващо НКМ за благоприятно въздействие върху индивидуалното здраве, се заличава:

1. по искане на лицето, регистрирало неконвенционална практика;

2. при смърт на регистрирания или поставянето му под запрещение;

3. при установено представяне на неверни данни в документите изискуеми при регистрацията;

4. при осъществяване на дейности в нарушение на извършената регистрация;

5. при установяване на неблагоприятни последици за човешкото здраве в резултат на прилаганите от регистрираното лице неконвенционални методи.

Заличаването на регистрацията се извършва със заповед на директора на РЗИ.

Заповедта, издадена на основание случаите по т. 3, 4 и 5 подлежи на обжалване по реда на Административно-процесуалния кодекс.

Обжалването на заповедта не спира изпълнението й.

**Необходими документи:**

Заявление за заличаване на регистрацията на лице, упражняващо НКМ се подава лично от регистрирания или от упълномощено от него лице, към което се прилага:

Оригиналът на издаденото удостоверение за регистрация от РЗИ.

Документ, удостоверяващ смъртта на регистрираното лице или съдебно решение за поставянето му под запрещение (при необходимост).

гр. Благоевград, ул. „Братя Миладинови“ № 2,

**Вътрешен ход на процедурата**

Заявлението за заличаване на регистрацията на лице, упражняващо НКМ за благоприятно въздействие върху индивидуалното здраве се подава в звеното за административно обслужване в  РЗИ – Благоевград лично от лицето или от упълномощено от него лице, а в случаите, когато лицето е починало или е поставено под запрещение – от неговите наследници. След това се завежда в Единната информационна система за документооборот от служител на деловодството.

В срок от три работни дни от подаване на заявлението, отговорното длъжностно лице изготвя заповед за заличаване на регистрацията на лицето, в която се посочва датата, от която се прекратява извършването на дейността и предоставя преписката за съгласуване от директора на дирекция „Медицински дейности” и от юрисконсулт. Заповедта за заличаване на регистрацията се издава в два екземпляра – за заявителя и за съответния регистър, като вторият екземпляр се парафира от директора на дирекция, след което се представят за подпис от директора на РЗИ. След подписването й, заповедта се подпечатва с печата на РЗИ и в срок до 15 календарни дни от датата на подаване на заявлението, се предава в Звеното за административно обслужване, където се връчва на заявителя срещу подпис и представена лична карта или представено нотариално заверено пълномощно. Подписаният втори екземпляр от заповедта се връща на длъжностното лице, което я е изготвило.

Определеното със заповед на директора на РЗИ-Благоевград длъжностно лице вписва в Регистъра на лицата, упражняващи неконвенционални методи за въздействие върху индивидуалното здраве издадената заповед в 3-дневен срок.

Цялата служебна преписка се съхранява от съответното длъжностно лице, извършващо вписванията.

**Резултат от процедурата:**

Издаването на заповедта за заличаване на регистрацията прекратява правото на лицето да упражнява НКМ за благоприятно въздействие върху индивидуалното здраве.

**IV. Такси:**

Не са предвидени такси за заличаване на регистрацията на лице, упражняващо НКМ за благоприятно въздействие върху индивидуалното здраве от регистъра на РЗИ - Благоевград.

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: rzibl@rzibl.org

[www.rzibl.org](http://www.rzibl.org)